《至元廿四年十一月二十日得宣命诣朝可庵有诗》
宋代·方逢振

雪棹殷勤泛剡溪，吟香为拂案头埃。
老躯久已乞骸去，瘦骨应头入画来。
但愿东皇怜病瘦，早从西华觅云台。
当年自是渠无分，明主何曾弃不才。

作者简介：宋严州淳安人，字君玉。方逢辰弟。理宗景定三年进士。历国史实录院检阅文字，迁太府寺簿。宋亡，退隐于家。元世祖诏起为淮西北道按察佥事，辞不赴。聚徒讲学于石峡书院，学者称“山房先生”，以之配祀于蛟峰。有《山房集》。